Source: http://www.euroavocatura.ro/legislatie/1727/OUG_nr__29_2020,_privind_unele_masuri_fiscal-bugetare_2020,_pentru_luarea_unor_masuri_de_protectie_economica_in_contextul_raspandirii_virusului_CoVID-19__coronavirus_
Timestamp: 2020-07-11 20:17:32+00:00
Document Index: 28624226

Matched Legal Cases: ['articolul 1', 'articolul 1', 'articolul 2', 'articolul 2', 'articolul 3', 'articolul 6']

Prima pagină » Legislaţie » Legislatie Fiscala » OUG nr. 29/2020, privind unele masuri fiscal-bugetare 2020, pentru luarea unor masuri de protectie economica in contextul raspandirii virusului CoVID-19 (coronavirus)
Publicat: 18 Mar 2020 3532 citiri Secţiunea: Legislatie Fiscala
(Working capital) Suma cu care activele curente depasesc datoriile curente.
In contextul actual, raspandirea virusului COVID-19 este o urgenta severa de sanatate publica pentru cetateni si entitatile economice, cu infectii in toate statele membre ale Uniunii. Este, de asemenea, un soc major atat pentru economiile globale, cat si pentru economia nationala. Cresterea reala a PIB in 2020 ar putea inregistra o evolutie negativa, ca urmare a izbucnirii COVID-19, iar adoptarea unor masuri de natura economica de catre statele membre ale Uniunii Europene reprezinta actiuni esentiale pentru a atenua aceste repercusiuni negative asupra economiei.
In circumstantele exceptionale create de focarul COVID-19, intreprinderile de toate tipurile se pot confrunta cu o lipsa severa de lichiditate. De asemenea, intreprinderile solvabile sau mai putin solvabile se pot confrunta cu o lipsa brusca sau chiar indisponibilitate de lichiditate. Acest lucru este valabil, in special, pentru IMM-uri, ceea ce pe termen scurt si mediu poate afecta grav situatia economica a multor intreprinderi sanatoase si situatia angajatilor acestora, cu posibile consecinte chiar si pe termen lung, periclitand supravietuirea acestora.
Luand in considerare cele mentionate anterior se impune o actiune decisiva si cu un impact ridicat pentru asigurarea lichiditatii IMM-urilor pe perioada in care se manifesta efectele COVID-19.
Avand in vedere impactul major asupra mediului economic generat deja si care se preconizeaza a fi generat de masurile exceptionale de prima urgenta, cu caracter temporar - pe durata starii de urgenta, ce se vor impune, gradual, de autoritatile publice, pentru prevenirea raspandirii COVID-19 si realizarea managementului consecintelor, raportat la evolutia situatiei epidemiologice,
in considerarea faptului ca masurile instituite de autoritatile publice in contextul pandemiei COVID-19 sunt de natura a restrange, pe perioada pentru care a fost instituita starea de urgenta, unele drepturi si libertati fundamentale, intre care se regasesc si dreptul la libera circulatie si libertatea economica,
avand in atentie necesitatea adoptarii unor instrumente care sa protejeze mediul de afaceri si sistemul economic si prin care sa se injecteze in economie nu doar bani, ci si incredere si spirit mobilizator, loialitate contractuala si disponibilitate de adaptare a raporturilor de afaceri la provocarile si dificultatile severe pe care intreaga natiune le traverseaza,
in contextul in care prin masurile impuse de autoritati pentru prevenirea raspandirii COVID-19 si realizarea managementului consecintelor unele dintre categoriile afectate vor fi intreprinderile mici si mijlocii - persoane fizice intreprinzatori si societati de dimensiuni reduse -, care reprezinta coloana vertebrala nu doar a economiei romanesti, ci si a pietei unice europene, in conditiile in care este imperios necesar ca micile afaceri sa beneficieze de sprijin suplimentar, de o perioada de moratoriu (legal), in special in privinta serviciilor esentiale care le conditioneaza continuarea activitatii,
avand in vedere ca prin Decretul nr. 195/2020 privind instituirea starii de urgenta au fost luate unele masuri inclusiv in domeniul justitiei, care vizeaza reducerea, cu caracter temporar - pe perioada instituirii starii de urgenta, a activitatii desfasurate de organele judiciare, fapt de natura a afecta, pentru aceeasi perioada, si activitatea desfasurata de profesiile din domeniul justitiei,
luand in considerare, pe de alta parte, ca activitatea acestor profesii reprezinta servicii publice esentiale, fiind necesara stabilirea unor masuri pentru asigurarea continuitatii indeplinirii acestor activitati,
avand in vedere ca masuri similare de sprijin se regasesc si in programele care se preconizeaza a fi luate, au fost dezvoltate deja si la nivelul altor alte state membre ale Uniunii Europene programe incurajate si asistate, in buna masura, si de institutiile europene,
intrucat protectia cea mai buna pentru intregul sistem economic este, totusi, continuarea productiei si a consumului in noile conditii determinate de situatia grava generata de pandemia COVID-19, fiind absolut necesar ca, in acest context modificat substantial si sever, masurile exceptionale pentru situatiile, firesti in contextul dat, in care obligatiile contractuale nu mai pot fi executate sa vizeze nu abandonarea raporturilor contractuale, ci renegocierea si adaptarea la aceste conditii vitrege,
dat fiind ca, in considerarea acestei situatii extraordinare, se impune o actiune decisiva cu un impact ridicat pentru asigurarea lichiditatii IMM-urilor pe perioada in care se manifesta efectele COVID-19 si sunt imperios necesare masuri care sa protejeze afacerile si sistemul economic, care sa incurajeze solidaritatea mediului de afaceri, loialitatea contractuala si disponibilitatea de adaptare a raporturilor de afaceri la provocarile ridicate de aceasta criza sanitara fara precedent in istoria moderna, fiind vitala continuarea serviciilor de interes public, in conditii de siguranta pentru cetateni,
necesitatea adoptarii masurilor stabilite prin hotararile Comitetului National pentru Situatii Speciale de Urgenta, inclusiv prevederile Hotararii Comitetului National pentru Situatii Speciale de Urgenta nr. 7/11.03.2020 privind aprobarea Hotararii nr. 9 a Grupului de suport tehnico-stiintific privind gestionarea bolilor inalt contagioase pe teritoriul Romaniei, care instituie masuri privind decalarea programului de lucru al institutiilor publice si private in vederea evitarii aglomeratiei, precum si alte masuri menite sa restrictioneze activitatile care presupun participarea unui numar mare de persoane,
avand in vedere caracterul inalt contagios al COVID-19, numeroasele cazuri de infectare in state din Uniunea Europeana, inclusiv in Romania, precum si necesitatea prevenirii raspandirii infectiilor respiratorii cauzate de acest virus,
tinand cont de faptul ca Legea nr. 227/2015 privind Codul fiscal, cu modificarile si completarile ulterioare, prevede termene pentru plata impozitului pe cladiri si teren, respectiv a impozitului pe mijloacele de transport pana la data de 31 martie a fiecarui an, pentru a evita aglomerarile de la sediile organelor fiscale locale care pot genera raspandirea COVID-19, este necesara prorogarea termenului de plata pana la data de 30 iunie 2020.
Avand in vedere masurile stabilite in sarcina autoritatilor administratiei publice centrale prin Decretul nr. 195/2020 privind instituirea starii de urgenta pe teritoriul Romaniei, emis in contextul evolutiei situatiei epidemiologice internationale determinate de raspandirea infectiei COVID-19, se impune realizarea posibilitatii promovarii de rectificari bugetare pentru alocarea sumelor necesare combaterii efectelor negative ale acestui virus in primul semestru al anului si adoptarea unor masuri de flexibilizare a executiei bugetare care sa vina in sprijinul ordonatorilor principali de credite care se confrunta cu o serie de cheltuieli neprevazute a caror finantare comporta urgenta.
Intrucat statul este obligat sa ia masuri pentru asigurarea igienei si a sanatatii publice a cetatenilor si intrucat elementele mai sus prezentate vizeaza interesul general public si constituie situatii de urgenta si extraordinare, a caror reglementare nu poate fi amanata,
Ordonanta de urgenta a Guvernului nr. 110/2017 privind Programul de sustinere a intreprinderilor mici si mijlocii - IMM INVEST ROMANIA, publicata in Monitorul Oficial al Romaniei, Partea I, nr. 1.029 din 27 decembrie 2017, aprobata cu modificari si completari prin Legea nr. 209/2018, se modifica si se completeaza dupa cum urmeaza:
1. La articolul 1, alineatele (3) si (31) se modifica si vor avea urmatorul cuprins:
"(3) Programul consta in acordarea de garantii de stat in favoarea fiecarui beneficiar participant in program pentru una dintre urmatoarele categorii de credite, dupa cum urmeaza:
a) unul sau mai multe credite pentru realizarea de investitii si/sau unul sau mai multe credite/linii de credit pentru capital de lucru, garantate de catre stat, prin Ministerul Finantelor Publice, in procent de maximum 80% din valoarea finantarii, exclusiv dobanzile, comisioanele si spezele bancare aferente creditului garantat. Valoarea maxima cumulata a finantarilor garantate de stat care pot fi acordate unui beneficiar in cadrul acestei facilitati este de 10.000.000 lei. Valoarea maxima a creditelor/liniilor de credit pentru finantarea capitalului de lucru acordate unui beneficiar nu poate depasi media cheltuielilor aferente capitalului de lucru din ultimii 2 ani fiscali, in limita a 5.000.000 lei. Pentru creditele de investitii, valoarea maxima a finantarii este de 10.000.000 lei. Pentru IMM-urile care nu au depus situatii financiare la data solicitarii creditului garantat, valoarea maxima a finantarii pentru creditele/liniile de credit pentru capital de lucru va fi calculata ca dublul mediei cheltuielilor aferente capitalului de lucru din balantele lunare,
b) una sau mai multe garantii pentru credite/linii de credit pentru finantarea capitalului de lucru, exclusiv dobanzile, comisioanele si speze bancare aferente creditului garantat de stat in procent de maximum 90% acordat unei microintreprinderi sau intreprindere mica, in valoare maxima de 500.000 lei pentru microintreprinderi, respectiv maximum 1.000.000 lei pentru intreprinderile mici. Valoarea maxima a fiecarei finantari acordate unui beneficiar nu poate depasi media cheltuielilor aferente capitalului de lucru din ultimii 2 ani fiscali, in limita pragurilor prevazute anterior. Pentru microintreprinderi sau intreprinderile mici care nu au depus situatii financiare la data solicitarii creditului garantat, valoarea maxima a finantarii pentru creditele/liniile de credit pentru capital de lucru va fi calculata ca dublul mediei cheltuielilor aferente capitalului de lucru din balantele lunare.
(31) Pentru creditele prevazute la art. 1 alin. (3) lit. a), Ministerul Finantelor Publice subventioneaza dobanzile aferente creditelor/liniilor de credit pentru finantarea capitalului de lucru si a creditelor pentru investitii in procent de 100% din bugetul Ministerul Finantelor Publice - Actiuni Generale, de la titlul 55 AAAA«Alte transferuriAAAA», alineatul 55.01.46 AAAA«Transferuri catre intreprinderi in cadrul schemelor de ajutor de statAAAA», in cadrul unei scheme de ajutor de stat/de minimis asociate acestui program ."
2. La articolul 1, dupa alineatul (31) se introduc doua noi alineate, alineatele (32) si (33), cu urmatorul cuprins:
"(32) Pentru creditele prevazute la art. 1 alin. (3) lit. b), Ministerul Finantelor Publice subventioneaza dobanzile aferente creditelor/liniilor de credit pentru finantarea capitalului de lucru si a creditelor pentru investitii in procent de 100% din bugetul Ministerul Finantelor Publice - Actiuni Generale, de la titlul 55 AAAA«Alte transferuriAAAA», alineatul 55.01.46 AAAA«Transferuri catre intreprinderi in cadrul schemelor de ajutor de statAAAA», in cadrul unei scheme de ajutor de stat/de minimis asociate acestui program .
(33) Perioada de subventionare a dobanzii este de la momentul acordarii creditelor/liniilor de credit contractate dupa intrarea in vigoare a prezente ordonante de urgenta si poate dura pana la 31 martie 2021. Subventionarea dobanzii se aproba anual printr-un act normativ cu putere de lege pentru primul an si pentru urmatorii 2 ani doar in conditiile in care cresterea economica estimata de Comisia Nationala de Strategie si Prognoza pentru aceasta perioada se situeaza sub nivelul celei inregistrate in anul 2020. Subventionarea dobanzii se realizeaza in conditiile respectarii prevederilor legislatiei din domeniul ajutorului de stat in vigoare."
3. La articolul 2, litera b) se abroga.
4. La articolul 2, literele k) si l) se modifica si vor avea urmatorul cuprins:
"k) comisionul de administrare - suma cuvenita FNGCIMM pentru remunerarea activitatii de analiza, acordare, monitorizare si administrare a garantiilor, al carei nivel se stabileste anual prin actul normativ cu putere de lege de aprobare a schemei de ajutor de stat/de minimis pentru intreaga perioada de derulare a schemelor de ajutor de stat/de minimis si se suporta din bugetul de stat, prin bugetul Ministerul Finantelor Publice - Actiuni Generale in cadrul schemei de ajutor de stat/de minimis asociate acestui program . Dupa incetarea schemei de ajutor de stat/de minimis, comisionul de administrare se datoreaza FNGCIMM de catre beneficiarul programului;"
l) procentul de garantare - partea din credit care este acoperita de garantia de stat din valoarea creditului acordat beneficiarilor eligibili, exprimata in valoare procentuala; procentul de garantare este de maximum 80%, cu exceptia creditelor acordate microintreprinderilor si intreprinderilor mici in valoare de pana la 500.000 lei, respectiv 1.000.000 lei, pentru care procentul de garantare este de maximum 90%;".
5. La articolul 3 alineatul (1), litera h) se modifica si va avea urmatorul cuprins:
"h) nu inregistreaza obligatii fiscale restante si alte creante bugetare administrate de organul fiscal central, definit potrivit art. 1 pct. 31 din Legea nr. 207/2015 privind Codul de procedura fiscala, cu modificarile si completarile ulterioare. In cazul in care inregistreaza astfel de obligatii restante, beneficiarul se obliga sa le achite din creditul/linia de credit pentru capitalul de lucru acordata in cadrul programului."
(1) Mecanismul de acordare a garantiilor prevazute la art. 1 alin. (3) lit. a) se deruleaza cu respectarea pct. 3.5 din Comunicarea Comisiei cu privire la aplicarea articolelor 87 si 88 din Tratatul CE privind ajutoarele de stat sub forma de garantii 2008/C 155/02, publicata in Jurnalul Oficial al Uniunii Europene, seria C, nr. 155 din 20 iunie 2008.
(2) Garantiile pentru creditele prevazute la art. 1 alin. (3) lit. b) se acorda cu respectarea legislatiei in domeniul ajutorului de stat .
(3) Schema de ajutor de stat/de minimis prevazuta la art. 1 alin. (31) si (32) se implementeaza de catre Ministerul Finantelor Publice in calitate de furnizor si administrator al acestei scheme, prin intermediul FNGCIMM, in conformitate cu atributiile ce ii revin prin Hotararea Guvernului nr. 34/2009 privind organizarea si functionarea Ministerului Finantelor Publice, cu modificarile si completarile ulterioare, si in conformitate cu legislatia in materie de ajutor de stat ."
7. La articolul 6, alineatul (2) se modifica si va avea urmatorul cuprins:
"(2) Durata maxima a finantarilor este de 120 de luni in cazul creditelor pentru investitii si de 36 de luni in cazul creditelor/liniilor de credit pentru capital de lucru . Creditele/liniile de credit pentru capitalul de lucru pot fi prelungite cu maximum 36 de luni, urmand ca, in ultimul an de prelungire, sa fie rambursate in conditiile stabilite prin normele metodologice de aplicare a prezentei ordonante de urgenta."
Afişează OUG nr. 29/2020, privind unele masuri fiscal-bugetare 2020, pentru luarea unor masuri de protectie economica in contextul raspandirii virusului CoVID-19 (coronavirus) pe o singură pagină
Citeşte mai multe despre: OUG 29/2020 ordonanta coronavirus Solicitarea de restructurare ordonanta covid-19 ordonanta stare de urgenta IMM Invest Romanaia 2020 subventionare dobanzi IMM certificat ONRC coronavirus certificat stare de urgenta restructurare obligatii bugetare decret 195/2020 legea 500/2002 comisionul de administrare procentul de garantare amanare la plata 2020